Bad Langenzalca

Bad Langenzalca (vok. Bad Langensalza) – kurortinis miestas vidurio Vokietijoje, Tiuringijoje, prie Unstruto upės (ir jos intako Zalcos), į šiaurės vakarus nuo Erfurto. Geležinkeliai ir plentai į Erfurtą, Gotą, Lainefeldę. Turizmas. Trykšta sieringosios versmės, yra sanatorijos. Yra botanikos sodas. Išlikęs senamiestis, augustinų vienuolynas. Apylinkėse įsteigtas Hainicho nacionalinis parkas (patenka į UNESCO pasaulio paveldo objektų sąrašą). Istorija Zalcacho kaimas (Salzaha) istoriniuose šaltiniuose minimas nuo 932 m. Langenzalca vadinamas nuo 1578 m., o Bad Langenzalcos pavadinimą įgavo 1956 m. 1075 m. ties Langenzalca įvyko mūšis, kuriame Šv. Romos imperija (vadovaujama Henriko IV) nugalėjo Saksonijos kunigaikštystę. Apie 1632 m. miestas nusiaubtas per Trisdešimties metų karą, 1711 m. miestą suniokojo gaisras. 1761 m. ties Langenzalca jungtinės Prūsijos ir Hanoverio pajėgos nugalėjo jungtines Prancūzijos ir Saksonijos pajėgas (Septynerių metų karas). 1866 m. dar viename mūšyje Prūsija nugalėjo jungtines Hanoverio ir Bavarijos pajėgas. 1949–1990 m. Bad Langenzalca buvo VDR dalimi. Miestų partnerystė Bad Langenzalca užmezgusi partnerystės ryšius su Ukmerge. Šaltiniai